Pavel Vilikovský

Pavel Vilikovský (27. juuni 1941 – 10. veebruar 2020) oli Slovakkia kirjanik. 

Ta sündis aastal 1941 Palúdzkas, mis on nüüd Liptovský Mikuláši osa. Ta õppis ühe aasta Prahas FAMU filmikoolis ja seejärel lõpetas aastal 1965 Bratislavas Comeniuse ülikooli inglise ja slovaki filoloogia erialal. Ta töötas toimetajana erinevates ajakirjades ja kirjastustes. Kuigi ta alustas kirjutamist 1960. aastatel, muutus tema kirjanduslik looming vabalt kättesaadavaks alles pärast sametrevolutsiooni. Ta avaldas üle tosina raamatu, millest „Letmý sneh” (2014) on tõlgitud Margus Alveri poolt eesti keelde pealkirjaga "Sulelumi"; raamat ilmus aastal 2025 sarjas Loomingu Raamatukogu. 1997. aastal võitis Vilikovský Vilenica auhinna.

Ta oli tõlkija ja diplomaadi Ján Vilikovský noorem vend.

Kategooria:Slovaki kirjanikud
Kategooria:Sündinud 1941
Kategooria:Surnud 2020